
     REPUBLIKA HRVATSKA
     TRGOVAČKI SUD U OSIJEKU
    

					R J E Š E N J E

	       Trgovački sud u Osijeku  po stečajnoj sutkinji Nadi Roso , u stečajnom postupku nad dužnikom SRIJEMSKA KAPLJICA d.o.o. za proizvodnju i usluge, MBS: 030076635, OIB: 24589609873, Šarengrad, S. Radića 92, dana 4. listopada 2018. g.,
		
r i j e š i o  j e

1. Razrješava se privremeni stečajni upravitelj Zdenko Bešlić, Sl. Brod, P. Krešimira IV. br. 4, OIB: 40568270984 u prethodnom postupku radi utvrđivanja uvjeta za otvaranje stečajnog postupka nad dužnikom određenog rješenjem ovoga suda 6 St-1142/18-9 od 25. rujna 2018. g.
2. Za privremenog stečajnog upravitelja imenuje se Dragutin Romić dipl. iur. iz Čepina, Papuka 28, OIB 07423571519 u prethodnom postupku određenom rješenjem ovog suda 6 St-1142/18-9 od 25. rujna 2018. g. radi utvrđivanja uvjeta za otvaranje stečajnog postupka nad dužnikom SRIJEMSKA KAPLJICA d.o.o. za proizvodnju i usluge, MBS: 030076635, OIB: 24589609873, Šarengrad, S. Radića 92 sa svim dužnostima i ovlastima navedenim u izreci rješenja ovoga suda od 25. rujna 2018. g.
 
	
Obrazloženje


  Rješenjem Trgovačkog suda u Osijeku broj 6 St-1142/18-9 od 25. rujna 2018. g. pokrenut je prethodni postupak radi utvrđivanja uvjeta za otvaranje stečajnog postupka nad dužnikom te je za privremenog stečajnog upravitelja, automatskim odabirom, imenovan Zdenko Bešlić iz Slavonskog Broda.
Zahtjevom od 2. listopada 2018. g. zaprimljenog na ovome sudu 3. listopada 2018. g.  imenovani privremeni stečajni upravitelj Zdenko Bešlić zahtijeva da ga se razriješi zbog nemogućnosti obavljanja poslova privremenog stečajnog upravitelja iz zdravstvenih razloga te prilaže Liječničku potvrdu (str. 29 spisa). 

Slijedom navedenog valjalo je sukladno čl. 91 st. 5 Stečajnog zakona (NN br. 71/15 i 104/17 dalje: SZ) odlučiti kao u izreci pod točkom 1.

Nadalje, sukladno čl. 115 st. 2 u vezi s čl. 84 SZ – metodom slučajnog odabira (automatskim odabirom) za privremenog stečajnog upravitelja imenovan je Dragutin Romić iz Čepina te je valjalo odlučiti kao u izreci pod točkom 2.

Imenovani privremeni stečajni upravitelj Dragutin Romić iz Čepina ima sve dužnosti i ovlasti određene rješenjem ovoga suda kojim je pokrenut prethodni postupak radi utvrđivanja uvjeta za otvaranje stečajnog postupka nad dužnikom broj 6 St-1142/18-9 od 25. rujna 2018. g.




U Osijeku 4. listopada 2018. g.


Zapisničar:								    STEČAJNA SUTKINJA
Danijela Sekulić				      				     Nada Roso



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A :
1. Zdenko Bešlić, Sl. Brod, P. Krešimira IV br. 4
2. priv. st. urpav. Dragutin Romić dipl. iur. iz Čepina, Papuka 28 uz rj. od 25.9.2018. g. – pokretanje prethodnog postupka
3. dužnik
4. e-oglasna ploča suda uz podnesak Zdenka Bešlića od 2.10.2018. s prilogom (str. 28-29 spisa)
5. ŽDO Vukovar
6. R-14.11.

